Rypdal lærte felespill da han vokste opp hos morfaren, Jakob L. Kjersem (1862–1944), som var spellemann og regimentsmusiker. Han komponerte en rekke flotte folkemusikkslåtter, mange blir fremdeles spilt over hele landet, slik som to av brudemarsjene hans. I tillegg til folkemusikk hadde han en stor interesse for klassisk musikk, en interesse han delte med sin gode venn Henry Vike (1921-2013), som han også komponerte brudemarsjen "Eit sommarbryllaup" til. Sammen med andre musikkinteresserte venner var han med å starte et eget symfoniorkester i Tresfjord og Vestnes (1949-64), «Fellesorkesteret». Han hadde da allerede hatt en strykerkvartett i mange år, som var med og underholdt ved spesielle anledningeer, og var også med å stifte "Romsdal spelemannslag" i 1936.